নিউইয়র্ক থেকে এনা : কানাডায় আসছেন প্রধানমন্ত্রী শেখ হাসিনা। জানুয়ারির ৩০ তারিখে কানাডার টরন্টোতে অবতরণ করার কথা শেখ হাসিনার। এ উপলক্ষে কানাডা এবং যুক্তরাষ্ট্র আওয়ামী পরিবারে ব্যাপক তৎপরতা পরিলতি হচ্ছে। বাস যোগে ওয়াশিংটন ডিসি, নিউজার্সী, বস্টন, নিউইয়র্ক থেকে প্রবাসীরা কানাডা যাবার প্রস্তুতি নিচ্ছেন। টরন্টো এয়ারপোর্টে তাঁকে ব্যাপক সংবর্ধনা জ্ঞাপন ছাড়াও নাগরিক সংবর্ধনা জ্ঞাপনের পরিকল্পনাও রয়েছে বলে সংশ্লিষ্টরা জানান। কানাডা সরকারের উচ্চ পর্যায়ের কর্মকর্তাদের সাথে শেখ হাসিনার বৈঠকের সম্ভাবনা রয়েছে বলে জানা গেছে। কানাডায় ঘাপটি মেরে থাকা বঙ্গবন্ধুর ঘাতক হিসেবে দোষী সাব্যস্ত নূর চৌধুরীকে বাংলাদেশে ফিরিয়ে নেয়ার ব্যাপারেও শেখ হাসিনা আলোচনা করবেন বলে কটনৈতিক সূত্রগুলো বার্তা সংস্থা এনাকে আভাস দিয়েছে।